Από μικρός ορφάνεψα ’πό μάνα και πατέρα
τ’ αδέρφια μου με στοίχησαν σε μια χήρα Βουργάρα
δώδεκα χρόνια έκανα στα μάτια δεν την είδα
στα χείλη και στο πρόσωπο και στα γαϊτονοφρύδια
μια μέρα έβγινα ’π’ το μπιρμπιριό και κείνη έβγιν’ απ’ το λουτρό.
Δώσ’ μου κυρά μ’ το δίκιο μου να πάω κι εγώ στ’ αδέρφια μ’
τ’ αδέρφια μου με καρτερούν θέλουν να με παντρέψουν.
Εσύ παιδί μ’ θέλεις να παντρευτείς και μένα γιατί δε μη λες
τρεις θυγατέρες έχω εγώ όποια θ’ αρέσεις πάρε 
αν θέλεις πάρ’ τη γαλανή αν θέλ’ς την μαυρομάτα
αν θέλ’ς την χήρα την καλή που ’ναι φλουριά γεμάτη.
Μάνα μου χήρα ήτανε κι εγώ χήρα θα πάρω.